Scaphisomatini

Scaphisomatini er en gruppe av biller som lever av og på sopp. De ble tidligere regnet til en egen familie, Scaphidiidae, men nyere fylogenetisk forskning tyder på at de hører til familien kortvinger (Staphylinidae).

Utseende 
Små til middelsstore (0,8 – 2  mm), ovale, svært blanke biller, brune eller svarte. Antenner og bein kan foldes tett inntil kroppen slik at hele billen blir glatt og dråpeformet, og svært vanskelig å få tak på. For ekesmpel er det nesten umulig å plukke opp en slik bille med en pinsett. Hodet er bredt med små fasettøyne. Antennene er temmelig lange og ganske tynne, de to innerste og tre ytterste leddene noe tykkere. Brystskjoldet (pronotum) er glatt, blankt og hvelvet, fint punktert, med jevnt kurvede sidekanter. I bakkanten er det gjerne en tungeformet lobe i midten som helt eller delvis dekker scutellum, men dette gjelder ikke hos de norske artene. Dekkvingene er jevnt rundede, glatte, fint punkterte, med en fure (sømstripen) langs innerkanten, men ellers uten lengdestriper. De er tvert avkuttet bak og dekker ikke bakkroppsspissen på levende eksemplarer. På døde eksemplarer i samlinger er ofte bakkroppen skrumpet sammen slik at den er fullstendig dekket av dekkvingene. Bakkroppen er tilspisset bak. Beina er lange og spinkle.

Levevis 
Dråpebillene lever i og på sopp av ulike slag, både hattsopp, poresopp og slimsopp. Noen arter finner man gjerne mellom løvstrø der de spiser sopphyfer. Slekten Scaphisoma, som omfatter alle de norske artene bortsett fra én, er knyttet til poresopper (kjuker) som vokser på død ved. Dråpebillene er stort sett skogsinsekter.

Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpebiller, Scaphidiinae
 Stammen Scaphisomatini Casey, 1893
 Slekten Afroscaphium Löbl, 1989
 Slekten Alexidia Reitter, 1880
 Slekten Amalocera Erichson, 1845
 Slekten Amaloceromorpha Pic, 1920
 Slekten Baeocera Erichson, 1845 
 Slekten Baeoceridium Reitter, 1889 
 Slekten Baeoceroxidium Ogawa & Löbl, 2013
 Slekten Bertiscapha Leschen & Löbl, 2006 
 Slekten Birocera Löbl, 1970 
 Slekten Bironium Csiki, 1909
 Slekten Brachynoposoma Löbl, 1973
 Slekten Brachynopus Broun, 1881
 Slekten Collartium Pic, 1928
 Slekten Curtoscaphosoma Pic, 1951 
 Slekten Irianscapha Löbl, 2012 
 Slekten Kasibaeocera Leschen & Löbl, 2006
 Slekten Kathetopodion Löbl, 1982 
 Slekten Mordelloscaphium Pic, 1915 
 Slekten Nesoscapha Vinson, 1943
 Slekten Notonewtonia Löbl & Leschen, 2003
 Slekten Paratoxidium Vinson, 1943
 Slekten Pseudobironiella Löbl, 1973Ń
 Slekten Pseudobironium Pic, 1920
 Slekten Sapitia Achard, 1920
 Slekten Scaphicoma Motschulsky, 1863
 Slekten Scaphischema Reitter, 1880
 Slekten Scaphisoma Leach, 1815  – små og ensfargede, i Norge:
 Scaphisoma agaricinum (Linnaeus, 1758)
 Scaphisoma inopinatum Löbl, 1967
 Scaphisoma boleti (Panzer, 1793)
 Scaphisoma subalpinum Reitter, 1881
 Scaphisoma boreale Lundblad, 1952
 Scaphisoma assimile Erichson, 1845
 Slekten Scaphobaeocera Csiki, 1909
 Slekten Scaphoxium Löbl, 1979 
 Slekten Sphaeroscapha Leschen & Löbl, 2006 
 Slekten Spinoscapha Leschen & Löbl, 2006 
 Slekten Termitoscaphium Löbl, 1982
 Slekten Toxidium LeConte, 1860 
 Slekten Tritoxidium Leschen & Löbl, 2006
 Slekten Vickibella  Leschen & Löbl, 2006
 Slekten Vituratella Reitter, 1908
 Slekten Xotidium Löbl, 1992 
 Slekten Zinda Löbl, 1981

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki

Eksterne lenker 
 
 Majka, C. A guide to the Scaphidiinae (Shining Fungus Beetles) of Atlantic Canada.
 Bilde - Atlas of the Coleoptera of Russia.
 bugguide.net - bildedatabase over nordamerikanske insekter 

Dråpebiller
Biller formelt beskrevet i 1893